“Go ile ga dirwa kgatelopele e kgolo mo go fokotseng lehuma mo lefatsheng lotlhe mo masomeng a le matlhano a dingwaga a a fetileng go feta mo makgolong a le matlhano a dingwaga a a fetileng,” go bolela jalo UNDP Today, e leng kgatiso ya United Nations Development Programme. “Dinaga tse di tlhabologang di ile tsa fokotsa selekanyo se bana ba swang ka sone ka halofo fa e sa le ka 1960, mme tsa fokotsa phepelotlase ka nngwetharong le go oketsa palo ya barutwana [ba ba ikwadisang] kwa sekolong ka kwatara e le nngwe.” Le fa go ntse jalo, yone kgatiso eno e dumela gore le fa go ka tswa go dirilwe kgatelopele eno, lehuma mo lefatsheng lotlhe “le sa ntse le aname.” 4 Dikwalo tse di tlhotlheleditsweng di re bolelela gore nako nngwe pele ga Morwalela o mogolo wa motlha wa ga Noa, baengele bangwe ba ne ba simolola go kgatlhegela basadi ba mo lefatsheng ka tsela e e sa tlwaelegang. Baebele ya re “bomorwa Modimo wa boammaaruri” ba ba nnang kwa legodimong ba ne ba nna le maitlhomo a a sa siamang mme “ba simolola go bona bomorwadia batho, gore ba ne ba le bantle; mme ba itseela basadi, e leng, botlhe ba ba neng ba ba tlhopha.” Go kopana jalo ga baengele le batho e ne e se ga tlholego mme ba ne ba tshola bana ba batsadi ba bone e leng ba mefuta e e sa tshwaneng. Bana bano ba ne ba bidiwa Banefilime. (Genesise 6:2-4) Dibopiwa tsa semoya tse di neng tsa se ka tsa ikobela Modimo jalo di ne tsa kopanela le Satane mo go tsuologeleng Jehofa.